Амилаҭтә шәатәтәы система «АҧРА» АУ «АКРС» (ашәатәтәы система «Мир» аоператор) русеицурала акарта «Мир» аҟнытә акартақәа АҧРА «World» ашҟа амҩаҳәаатә еиҭагарақәа (P2P) рынагӡара алзыршо амаҵзура қәҿиарала агәаҭара мҩаҧгоуп.
Асны Абанк амузеи аартра азгәаҭан адунеитә нумизматикатә уаажәларраҟны. Британиатәи анумизматикатә журнал «Coin News Magazine» аҟны ари ахҭыс инамаданы астатиа кьыҧхьын. Астатиаҟны инарҭбааны иалацәажәоуп Аҧсны адгьылҵакыраҟны 2500 ш. рыҩныҵҟа хархәара змаз амузеи аҧаратә дыргақәа реизгара, рыҵәахра, рыҭҵаара, рцәыргақәҵара иазкны амузеи аҿаҧхьа иқәгылоу ауснагӡатәқәа ртәы.
2021 ш. рзы жәымз рыҩныҵҟала абанктә карта зку рыла Аҧсны Аҳәынҭқарра адгьылҵакыраҟны имҩаҧгоуп азеиҧш еицҵалыҵ 18,9 млрд зыртәо аоперациақәа. Абасала, Амилаҭтә шәатәтәы система АҧРА ашәатәтәы инфраструктурала имҩаҧгоу атранзакциақәа рымҽхак иазҳаит ҵыҧх абри аамҭазы аасҭа 83,5% рыла, мамзаргьы 8,6 млрд мааҭ рҟынӡа. Инагӡоу аоперациақәа рыҩныҵҟа жәларбжьаратәи ашәатәтәы системақәа ркартақәа рыхәҭаа иаҵанакуеит 44,7%, АҧРА акартақәа – 43,3%, акарта «Мир» ашәатәтәы система – 12,0%.
Аҧсны Аҳәынҭқарра Амилаҭтә банк иҭнажьыз агәаларшәагатә монета «Аиааира 75 шықәса ахыҵит» амонетақәа XV жәларбжьаратәи реицлабра «Амонетақәа рыеҵәаџьаа» аҟны аноминациа «Иреиӷьу асахьаркыратә ӡбамҭа» аҿы аҩбатәи аҭыҧ ааннакылеит.
Аҧсны Аҳәынҭқарра Амилаҭтә банк Аҧсны Аҵәахырҭатә банк иазоунажьуеит 2021 шықәса жьҭаарамза 4 рзы ихацыркхо альготатә кредит аҭара иазку апрограмма анагӡаразы.
Апрограмма хықәкыс иамоуп асоциалтә еиқәыршәара аусбарҭақәа рыҟны ашәҟәы иҭагалоу Аҧсны Аџьынџьтәылатә еибашьраҟны иҭахаз рҭаацәеи 1 агәыҧ иаҵанакуа аинвалидцәеи адгылара рыҭара.
Ҳазҭоу ашықәс актәи азбжазы Амилаҭтә карта АԤРА «World» зку Аԥсны анҭыҵ имҩаԥыргаз аоперациақәа реицҵалыҵ иартәеит 29 млн. мааҭ. Ари ҵыԥхтәи ашыкәс абри аамҭазтәи арбагақәараасҭа 8 млн. мааҭк рыла еиҳауп.
Аԥсны Аҳәынҭқарра абанктә системала имҩаԥысыз Аԥаратә хархәагақәа аҳәаанырцәынтә реикәшара 2021 шықәса актәи ашықәсбжазы амааҭтә еквивалентла иартәеит 37,3 млрд мааҭ, ари 2020 шықәсазтәи ҳазҭагылоу аамҭа инақәыршәаны иҟаз арбагақәа раасҭа 12,8 млрд мааҭ. (52%) рыла еиҳауп. Аԥсны Аҳәынҭқаррахь аԥаратә хархәагақәа абанктә системала рааира иартәеит 19,5 млрд мааҭ, атәыла иалҵны ицаз аԥаратә хархәагақәа – 17,8 млрд мааҭ. Абасала, аԥаратә хархәагақәа реиҭаҵра иҵоуроу асальдо (ацәынха) иартәеит 1,7 млрд мааҭ.